तेलगू फिल्म से अपने कैरियर की शुरुआत करने वाली अभिनेत्री इशिता दत्ता को बचपन से इच्छा थी कि उन्हें अभिनय का मौका मिले और ये प्रेरणा उन्हें अपनी अभिनेत्री बहन तनुश्री दत्ता से मिली, जो उन्हें हमेशा अपनी इच्छा से जुड़ी काम करने की सलाह दिया करती थीं. इतना ही नहीं आज भी किसी काम को करने से पहले इशिता अपनी बहन की राय अवश्य लेती हैं. झारखण्ड के जमशेदपुर की रहने वाली इशिता अभी अपने माता-पिता के साथ मुंबई में रहती हैं. हंसमुख और विनम्र स्वभाव की इशिता इन दिनों कौमेडी और ड्रामा फिल्म ‘फिरंगी’ को लेकर व्यस्त हैं, उनसे मिलकर बात करना रोचक था पेश है अंश.